stanford-oval/wikipedia huggingface dataset:
ססקצ'ואן
מקור השם

הפרובינציה קרויה על שם נהר ססקצ'ואן.
מקור שמו של הנהר הוא בשפת קרי ומשמעו "מים הזורמים מהר".
היסטוריה

קודם להתיישבות האירופאית בססקצ'ואן, התגוררו באזור שבטים אינדיאנים דוגמת האתבסקה, האלגונקוויאן והסו.
האירופאי הראשון שהגיע לססקצ'ואן היה הנרי קלסי בשנת 1690. קלסי סייר לאורך נהר ססקצ'ואן מתוך תקווה לסחור בפרוות עם האינדיאנים.
ההתיישבות הראשונה היה מוצב מסחרי של חברת מפרץ הדסון שנוסד בשנת 1774 על ידי סמיואל הירן ונקרא קמברלנד האוס.
בשנות ה-50 וה- 60 של המאה ה-19 חקרו את האזור מספר משלחות מדעיות בהנהגתו של ג'ון פאליסר והנרי יול הינד.
בשנות ה-70 של המאה ה-19 החל האזור להתפתח לאחר בניית הרכבת הקנדית הפסיפית.
בשל הפיתוח וההתיישבות אילץ הממשל הקנדי את האינדיאנים לעבור לגור בשמורות. שבט המטיס בהנהגתו של לואי ריאל התנגד להחלטה זו במרד הצפון מערבי והם הכריזו על עצמאותם מקנדה ועל הקמת ממשלה עצמאית. ריאל נכנע לאחר חודשים והוצא להורג בעוון בגידה.
55°N 106°W
ססקצ'ואן הפכה לפרובינציה בשנת 1905.
בשנת 2022 התרחשו באזור מספר רציחות של ילידים.
כלכלה

בעבר כלכלת הפרובינציה התבססה בעיקר על חקלאות אולם בשנים האחרונות היא מהווה רק 6.8% מהתל"ג של הפרובינציה (ונכללים בה גם כריתת עצים, דיג וציד.
הגידול העיקרי של הפרובינציה הוא דגן, בעיקר חיטה אך גם קנולה, שעורה ושיפון.
עיקר הכנסות הפרובינציה מקורים במכרות האשלג, וכן ססקצ'ואן היא אחת הספקיות העולמיות העיקריות של מתכת האורניום .
התוצרת של ססקצ'ואן בשנת 2003 הייתה 32 מיליארד דולרים קנדיים לפי החלוקה הבאה לתחומים:
סחר במקרקעין, ביטוח ובנקאות- 17.1%
כרייה ונפט - 13.0%
חינוך ורפואה- 11.9%
מסחר קמעונאי - 11.7%
תחבורה ותקשורת - 9.1%
ייצור תעשייתי - 7.7%
חקלאות, דיג, ציד וכריתת עצים - 6.8%
שירותים עסקיים - 6.5%
שירות בסקטור הציבורי - 5.8%
בנייה - 5.0%
אחר- 5.3%
פוליטיקה

כמו בשאר פרובינציות קנדה, בראשות הפרובינציה עומד מושל (Premier), בית מחוקקים פרובינציאלי, ומשנה למושל (lieutenant-governor).
לאורך כל השנים הייתה ממשלת הפרובינציה בעלת אוריינטציה שמאלית. בשנת 1944, נבחר טומי דאגלס כמושל, והיה למעשה המושל הסוציאליסט הראשון בצפון אמריקה. תחת ממשלתו הונהג בפרובינציה ביטוח בריאות ממלכתי.
ראו גם

חוק ססקצ'ואן
האספה המחוקקת של ססקצ'ואן
עונת 1973/1974 בפוטבול ליג

| --- | --- |
 תקופת התחרות:  25 באוגוסט 1973 – 11 במאי 1974 (260 ימים)
 מספר משתתפות:  22
 הזוכה:  לידס יונייטד
 מספר משחקים:  462
 מספר שערים:  1160 (2.51 בממוצע למשחק)
 מלך השערים:  (21) מיק שאנון (סאות'המפטון)
 → 1972/19731974/1975 ←
 
עונת 1973/1974 הייתה העונה ה-75 של הפוטבול ליג שהיא הייתה הליגה האנגלית הבכירה בכדורגל. העונה החלה ב-25 באוגוסט 1973 והסתיימה ב-11 במאי 1974. בעונה זו התחרויות התקיימו בליגה הבכירה, בליגת משנה,  בדיוויזיון השלישי ,בדיוויזיון הרביעי ובסופר דיוויזיון החמישי.
הליגה הבכירה כללה 22 קבוצות. ברנלי וקווינס פארק ריינג'רס היו הקבוצות שעלו מליגת משנה.
עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.
לידס יונייטד זכתה באליפות בפעם השנייה בתולדות המועדון.
בסוף העונה לליגת משנה ירדו סאות'המפטון, מנצ'סטר יונייטד ונוריץ' סיטי. במקומן לליגה הבכירה עלו מידלסברו, לוטון טאון וקרלאיל יונייטד (בפעם הראשונה בתולדות המועדון).
כדורגלנים מצטיינים

מיק שאנון מסאות'המפטון כבש 21 שערים וזכה בתואר מלך השערים.
איאן קלהאן מליברפול זכה בפרס כדורגלן השנה של התאחדות עיתונאי הכדורגל האנגלית.
נורמן האנטר מלידס יונייטד כדורגלן השנה שהוענק על ידי התאחדות שחקני הכדורגל.
טבלת הליגה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | יחס שערים | הפרש שערים | נקודות | הערות |
| 1 | לידס יונייטד | 42 | 24 | 14 | 4 | 66 | 31 | 2.129 | 35 | 62 | זכייה בליגה  העפלה לגביע האלופות |
| 2 | ליברפול | 42 | 22 | 13 | 7 | 52 | 31 | 1.677 | 21 | 57 | זכייה בגביע האנגלי  העפלה לגביע אירופה למחזיקות גביע |
| 3 | דרבי קאונטי | 42 | 17 | 14 | 11 | 52 | 42 | 1.238 | 10 | 48 | העפלה לגביע אופ"א |
| 4 | איפסוויץ' טאון | 42 | 18 | 11 | 13 | 67 | 58 | 1.155 | 9 | 47 | העפלה לגביע אופ"א |
| 5 | סטוק סיטי | 42 | 15 | 16 | 11 | 54 | 42 | 1.286 | 12 | 46 | העפלה לגביע אופ"א |
| 6 | ברנלי | 42 | 16 | 14 | 12 | 56 | 53 | 1.057 | 3 | 46 |  |
| 7 | אברטון | 42 | 16 | 12 | 14 | 50 | 48 | 1.042 | 2 | 44 |  |
| 8 | קווינס פארק ריינג'רס | 42 | 13 | 17 | 12 | 56 | 52 | 1.077 | 4 | 43 |  |
| 9 | לסטר סיטי | 42 | 13 | 16 | 13 | 51 | 41 | 1.244 | 10 | 42 |  |
| 10 | ארסנל | 42 | 14 | 14 | 14 | 49 | 51 | 0.961 | 2- | 42 |  |
| 11 | טוטנהאם הוטספר | 42 | 14 | 14 | 14 | 45 | 50 | 0.900 | 5- | 42 |  |
| 12 | וולברהמפטון וונדררס | 42 | 13 | 15 | 14 | 49 | 49 | 1.000 | 0 | 41 | העפלה לגביע אופ"א |
| 13 | שפילד יונייטד | 42 | 14 | 12 | 16 | 44 | 49 | 0.898 | 5- | 40 |  |
| 14 | מנצ'סטר סיטי | 42 | 14 | 12 | 16 | 39 | 46 | 0.848 | 7- | 40 |  |
| 15 | ניוקאסל יונייטד | 42 | 13 | 12 | 17 | 49 | 48 | 1.021 | 1 | 38 |  |
| 16 | קובנטרי סיטי | 42 | 14 | 10 | 18 | 43 | 54 | 0.796 | 11- | 38 |  |
| 17 | צ'לסי | 42 | 12 | 13 | 17 | 56 | 60 | 0.933 | 4- | 37 |  |
| 18 | וסטהאם יונייטד | 42 | 11 | 15 | 16 | 55 | 60 | 0.917 | 5- | 37 |  |
| 19 | בירמינגהאם סיטי | 42 | 12 | 13 | 17 | 52 | 64 | 0.813 | 12- | 37 |  |
| 20 | סאות'המפטון | 42 | 11 | 14 | 17 | 47 | 68 | 0.691 | 21- | 36 | ירדה ליגה |
| 21 | מנצ'סטר יונייטד | 42 | 10 | 12 | 20 | 38 | 48 | 0.792 | 10- | 32 | ירדה ליגה |
| 22 | נוריץ' סיטי | 42 | 7 | 15 | 20 | 37 | 62 | 0.597 | 25- | 29 | ירדה ליגה |
ספיריט איירליינס

חברת ספיריט איירליינס בע"מ (באנגלית: Spirit Airlines, Inc.) היא חברת תעופה אמריקאית לטיסות חסך, אשר בסיסה נמצא במיראמר, פלורידה, במטרופולין מיאמי. זוהי חברת התעופה השביעית בגודלה בארצות הברית. ספיריט מפעילה טיסות סדירות ברחבי ארצות הברית ובאיים הקריביים ואמריקה הלטינית. חברת התעופה מפעילה בסיסים באטלנטיק סיטי, בולטימור, שיקגו – או'הייר, דאלאס/פורט וורת', דטרויט, פורט לודרדייל, לאס וגאס ואורלנדו.
היסטוריה > שנים ראשונות (1964–2006)

החברה החלה בתחילה כחברת הובלות בשנת 1964. החברה שינתה את שמה ל- Ground Air Transfer, Inc. בשנת 1974. שירות חברת התעופה נוסד בשנת 1983 במחוז מקומב, מישיגן, על ידי נד הומפלד, מפעיל טיולי שכר מדטרויט, המספק חבילות נסיעות ליעדי בילוי כמו אטלנטיק סיטי, לאס וגאס, והבהאמה. בשנת 1990 החל צ'רטר 1 בשירות מתוזמן מבוסטון ופרובידנס, רוד איילנד, לאטלנטיק סיטי. ב-29 במאי 1992, צ'רטר אחת הכניסה מטוסי סילון לצי ושינתה את שמה לספיריט איירליינס. טיסות מתוזמנות בין דטרויט לאטלנטיק סיטי החלו ב-1 ביוני 1992. טיסות מתוזמנות בין בוסטון לפרובידנס החלו ב-15 ביוני 1992.
ענייני חברה > בעלות

ספיריט איירליינס בע"מ היא תאגיד של דלאוור הנסחר באופן ציבורי בבורסה של ניו יורק (NYSE: SAVE).
יעדים

ספיריט איירליינס טסה כיום ל-77 יעדים ברחבי מרכז אמריקה, הקריביים, דרום אמריקה וארצות הברית. נכון לאפריל 2018 היא מחזיקה בסיסי צוותים באטלנטיק סיטי, שיקגו – או'הייר, דאלאס/פורט וורת', דטרויט, פורט לודרדייל, לאס וגאס ואורלנדו.
הערות שוליים

↑  "Spirit Airlines to open new crew base in Orlando". amp.usatoday.com. אורכב מ-המקור ב-2018-10-04. נבדק ב-2018-10-04.
↑  Nicas, Jack (12 במאי 2012). "A Stingy Spirit Lifts Airline's Profit". The Wall Street Journal. pp. A1, A12. {{cite news}}:  (עזרה)
↑  "Spirit Airlines – History" (PDF). Spirit Airlines, Inc. 2011-08-01. אורכב מ-המקור (PDF) ב-2016-09-23. נבדק ב-2018-04-08.
↑  Wittkowski, Donald. "Small Airline Expands A.C. Flights with Jets". The Press of Atlantic City. May 30, 1992.
↑  "Spirit Airlines FORM 10-K December 31, 2018" (PDF). 2019-02-13. אורכב מ-המקור (PDF) ב-2019-11-16. נבדק ב-2019-11-16.
↑  Satchell, Arlene (3 ביוני 2015). "Spirit recruits hundreds of flight attendants". Sun-Sentinel. Fort Lauderdale. אורכב מ-המקור ב-2017-01-07. נבדק ב-6 בינואר 2017. {{cite news}}:  (עזרה)
↑  "Spirit Airlines expands again, adds new route to U.S. Virgin Islands". אורכב מ-המקור ב-2018-02-27. נבדק ב-2018-04-09.
עונת 1973/1974 בליגה הלאומית

| --- | --- |
 תקופת התחרות:  24 בנובמבר 1973 – 22 ביוני 1974 (211 ימים)
 מספר משתתפות:  16
 הזוכה:  מכבי נתניה
 מספר משחקים:  240
 מספר שערים:  467 (1.95 בממוצע למשחק)
 מלך השערים:  ישראל בני אלון (15 שערים)
 השחקן המצטיין:  ישראל עלי עותמאן
 → 1972/19731974/1975 ←
 
עונת 1973/1974 בליגה הלאומית הייתה העונה ה-18 של הליגה הלאומית כליגת הכדורגל הבכירה בישראל.
הליגה הייתה אמורה להיפתח ב-13 באוקטובר במהלך חול המועד סוכות, אך בעקבות מלחמת יום הכיפורים שפרצה שבוע לפני, הליגה נפתחה באיחור של שישה שבועות ב-24 בנובמבר.
על ניצחון במשחק הוענקו שתי נקודות ונקודה בודדת הוענקה על תיקו. הקבוצות שעלו לליגה הלאומית לעונת 1973/1974 היו בני יהודה תל אביב והפועל חדרה. העונה החלה ב-24 בנובמבר 1973 והסתיימה ב-22 ביוני 1974. שלושה שבועות אחרי המועד המקורי של סיום הליגה שהיה אמור להיות ה-1 ביוני. בתום העונה סיימה מכבי נתניה במקום הראשון וזכתה באליפות. המבקיע המצטיין של העונה היה בני אלון מהפועל חיפה שכבש 15 שערים.
בסיום העונה הכח מכבי רמת גן ומכבי חיפה השתתפו עם ארבע הקבוצות הראשונות של ליגה א' במשחקי המבחן. התוצאה מכך, לעונת 1974/1975 הכח מכבי רמת גן נותרה בליגה הלאומית, מכבי חיפה ירדה לליגת המשנה ושמשון תל אביב חזרה לליגה הלאומית.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | מכבי נתניה | 30 | 13 | 11 | 6 | 32 | 19 | 13 | 37 |  |
| 2 | מכבי תל אביב | 30 | 12 | 11 | 7 | 36 | 18 | 18 | 35 |  |
| 3 | בית"ר ירושלים | 30 | 12 | 10 | 8 | 27 | 26 | 1 | 34 |  |
| 4 | הפועל פתח תקווה | 30 | 11 | 10 | 9 | 35 | 31 | 4 | 32 |  |
| 5 | בית"ר תל אביב | 30 | 11 | 10 | 9 | 31 | 31 | 0 | 32 |  |
| 6 | הפועל חיפה | 30 | 12 | 8 | 10 | 31 | 44 | 13- | 32 |  |
| 7 | הפועל באר שבע | 30 | 9 | 13 | 8 | 34 | 25 | 9 | 31 |  |
| 8 | הפועל כפר סבא | 30 | 10 | 11 | 9 | 31 | 26 | 5 | 31 |  |
| 9 | מכבי יפו | 30 | 7 | 16 | 7 | 29 | 29 | 0 | 30 |  |
| 10 | בני יהודה תל אביב | 30 | 6 | 16 | 8 | 21 | 24 | 3- | 28 |  |
| 11 | הפועל ירושלים | 30 | 6 | 16 | 8 | 21 | 25 | 4- | 28 |  |
| 12 | מכבי פתח תקווה | 30 | 6 | 16 | 8 | 21 | 31 | 10- | 28 |  |
| 13 | הפועל חדרה | 30 | 6 | 15 | 9 | 24 | 32 | 8- | 27 |  |
| 14 | הפועל תל אביב | 30 | 7 | 12 | 11 | 25 | 24 | 1 | 26 |  |
| 15 | הכח מכבי רמת גן | 30 | 7 | 12 | 11 | 36 | 41 | 5- | 26 | משחקי מבחן (מכבי חיפה ירדה ליגה) |
| 16 | מכבי חיפה | 30 | 9 | 5 | 16 | 33 | 41 | 8- | 23 | משחקי מבחן (מכבי חיפה ירדה ליגה) |
משחקי מבחן

במשחקי המבחן השתתפו 4 הקבוצות שסיימו במקומות הראשונים בליגות המשנה האזוריות: הפועל עכו ושמשון תל אביב מבית הצפון ; מכבי שעריים והפועל מרמורק מבית הדרום, ושתי הקבוצות שסיימו במקומות ה-15 וה-16 בליגה הבכירה: הכח מכבי רמת גן ומכבי חיפה. כל קבוצה שיחקה משחק אחד נגד חמש הקבוצות האחרות, ושתי הקבוצות שסיימו במקומות הראשונים, הכח מכבי רמת גן ושמשון תל אביב, שיחקו בליגה הבכירה בעונה לאחר מכן. מכבי חיפה ירדה לליגת המשנה. הפועל מרמורק, הפועל עכו ומכבי שעריים נשארו בליגת המשנה. המשחקים נערכו במגרשים נייטרלים לקבוצות: אצטדיון בלומפילד בתל אביב ואצטדיון הקופסה בנתניה.
המשחקים נערכו בחמישה מחזורים שהחלו מיד לאחר סיום הליגה הסדירה בין התאריכים: 29 ביוני 1974 - 20 ביולי 1974.
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | הכח מכבי רמת גן | 5 | 4 | 0 | 1 | 14 | 6 | 8 | 8 | עלו ליגה |
| 2 | שמשון תל אביב | 5 | 4 | 0 | 1 | 10 | 4 | 6 | 8 | עלו ליגה |
| 3 | הפועל מרמורק | 5 | 2 | 1 | 2 | 7 | 6 | 1 | 5 | ירדו ליגה |
| 4 | מכבי חיפה | 5 | 2 | 0 | 3 | 7 | 8 | 1- | 4 | ירדו ליגה |
| 5 | הפועל עכו | 5 | 2 | 0 | 3 | 8 | 10 | 2- | 4 | ירדו ליגה |
| 6 | מכבי שעריים | 5 | 0 | 1 | 4 | 5 | 17 | 12- | 1 | ירדו ליגה |
הערות שוליים

1 2  מעריב, ‏20 ביוני 1973
↑  אהרון להב, לאחר העדרות בת שנה - חזרה שמשון לליגה הלאומית, דבר, 21 ביולי 1974
| עונות בליגה העליונה בישראל |
| --- | --- | --- |
| ליגת ארץ ישראל | 1929/1930 • 1930/1931 • 1931/1932 • 1932/1933 • 1933/1934 • 1934/1935 • 1935/1936 • 1937 • 1938 • 1939 • 1940 • 1940/1941 • 1941/1942 • 1942/1943 • 1943/1944 • 1944/1945 • 1945/1946 • 1946/1947 • 1947/1948 • 1948/1949 |  |
| ליגה א' והליגה הלאומית | 1949/1950 • 1950/1951 • 1951/1952 • 1952/1953 • 1953/1954 • 1954/1955 • 1955/1956 • 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 |  |
| ליגת העל | 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |
סופרגירל

ערך זה עוסק בדמות הקומיקס. אם התכוונתם לסרט, ראו .
| --- | --- |

סופרגירל, כפי שהופיעה על עטיפת החוברת Supergirl Vol.7 #20 מיוני 2018, אמנות מאת רובסון רוקה.
 סוג:  גיבור-על
 הוצאה לאור:  DC קומיקס
 תוכנית טלוויזיה:  סופרגירל (סדרת טלוויזיה)
 הופעה ראשונה:  Action Comics #252 (מאי 1959)
 יוצרים:  אוטו בינדר, קורט סוואן
 גילום הדמות:  הלן סלייטר ("סופרגירל") לורה ונדרוורט ("סמולוויל") מליסה בנויסט ("סופרגירל") סשה קאייה ("הפלאש")
 דיבוב:  ניקול טום ("סופרמן: סדרת האנימציה" ו"ליגת הצדק ללא גבולות") סאמר גלו ("סופרמן/באטמן: אפוקליפסה") אנייס פיירווד'ר ("DC Super Hero Girls")
 מידע
 שם אמיתי:  קארה זור-אל (כרכים 1–2, 5-7) מטריקס (כרך 3) קארה דנברס (כרך 4)
 סטטוס:  פעילה
 מקום לידה:  קריפטון
 גזע:  חייזרית מקריפטון
 מין:  נקבה
 מקצוע:  עיתונאית
 כוחות:  תעופה, חסינות, כוח מוגבר, מהירות על, נשיפת על, שמיעת על, ראיית רנטגן, ראיית חום
 חברה לשעבר בקבוצה:  ליגת הצדק
 אזרחות:  ארצות הברית 
 דמויות קשורות
 משפחה:  קלארק קנט (דודן) זור-אל ואלורה (הורים) ג'ור-אל (דוד, מת) לארה (דודה, מתה) עדנה ופרד דנברס (הורים מאמצים)
 
סופרגירל (באנגלית: Supergirl) היא דמות בדיונית של גיבורת על המופיעה בחוברות הקומיקס של חברת DC קומיקס. דמותה נוצרה על ידי הכותב אוטו בינדר והמאייר קורט סוואן, כחלק מהמיתולוגיה של סופרמן בשנות החמישים המאוחרות. היא הופיעה לראשונה כילדת העל בחוברת Superman #123 מאוגוסט 1958 וכסופרגירל ב-Action Comics #252 ממאי 1959.
מספר גרסאות של סופרגירל הוצגו בחוברות הקומיקס לאורך השנים, ללא קשרי המשכיות ביניהן. המוכרת ביותר היא קארה זור-אל, בת דודתו של סופרמן מצד אביו. כמו בן דודה, קארה היא בת קריפטון על כדור הארץ, ועקב כך מחזיקה בכוחות-על כמו תעופה וכוח גופני מוגבר.
דמותה של קארה זור-אל מתה בשנת 1985 ב"משבר בעולמות האינסופיים". אחרי ההוצאה לאור של "המשבר בעולמות האינסופיים" הוחלט ב-DC קומיקס להתעלם מן ההמשכיות של סיפורי סופרמן וכחלק מהמחיקה, הפכה ההוצאה את סופרמן כניצול היחידי מהחורבן של קריפטון. דמותה של סופרגירל שונתה למגוון של דמויות שונות, אך אף אחת מהן לא הייתה בת דודתו של סופרמן. בשנת 2004 הוכנסה קארה זור-אל מחדש לסדרת סיפורי סופרמן.
דמותה של סופרגירל מדורגת במקום ה-94 ברשימת גיבורי-העל מהקומיקס מכל הזמנים, לפי IGN ובמקום ה-17 ברשימת גיבורי-העל של DC מכל הזמנים.
הופעות מוקדמות של סופרגירל

לויס ליין - חוברת הקומיקס הראשונה שהציגה דמות גיבורת על הדומה לסופרגירל היא "לויס ליין סופרגירל". הסיפור פורסם בחוברת Action Comics #60 ממאי 1943. בסיפור, לויס ליין חולמת שהיא מקבלת כוחות-על הודות לעירוי דם מאיש הפלדה. היא מתחילה קריירה משלה כ"אשת הכוח" עם חליפה דומה לזו של סופרמן. בעקבות קו עלילה זה פורסמו סיפורים דומים סביב לויס ליין, הרוכשת לעצמה כוחות-על ומאמצת לעצמה במפורש את השם "סופרגירל" - סיפור זה הופיע כבר ב-Action Comics #156 ממאי 1951. באותו מקרה לויס ליין בטעות זוכה בכוחות-על הודות להזמנתו של לקס לות'ר. בסיפור זה לויס עוטה פאה בלונדינית קצרה בעודה בזהותה הבדויה, כך שמראה זהה לדמותה של קארה זור-אל כסופרגירל.
קלייר קנט - בחוברת הקומיקס Superboy #78, תחת הכותרת "קלייר קנט, הידועה בשם סופרסיסטר", סופרבוי מציל אישה חוצנית בשם שאר-לה (Shar-La). היא בתמורה הופכת אותו לילדה. על מנת להסתגל בסמולוויל קלארק קנט מתחזה לקלייר קנט, קרובת משפחה מחוץ לעיר, שבאה לביקור אצל משפחת קנט. במקביל, הוא משנה את דמותו הסודית לאחותו של סופרבוי, סופרסיסטר. מוסר ההשכל הוא שלכל אחד מקום משלו - כילדה קלארק נחשף לאנשים הצוחקים עליו ולועגים לו, והוא נאלץ להוכיח שהוא טוב כתמיד. בסוף מתגלה שהפיכת המין הייתה אך אשליה שנסכה שאר-לה, וסופרבוי לומד שלא לצחוק על נשים.
סופרגירל על-טבעית - בחוברת הקומיקס Superman #123 מאוגוסט 1958, ג'ימי אולסן משתמש בטוטם מכושף על מנת לזמן גיבורת-על שתסייע לסופרמן. השניים לעיתים קרובות נתקלים אחד בדרכו של האחר, עד שלבסוף נפגעת הגנתו של סופרמן מאבני המטאור. על מנת לתקן את הליקוי, ג'ימי אולסן מבקש מהטוטם שגיבורת-העל תחדל מלהתקיים. חברת DC השתמשה בסיפור זה כדי למדוד את תגובות הציבור לגיבורת-על לצדו של סופרמן. בחוברת זו הודפסה בשער דמותה של סופרגירל בשיער בלונדיני וחליפה כחולה-אדומה, והדפסות מאוחרות יותר הציגו אותה בשיער אדמוני וחליפה כתומה-ירוקה על מנת למנוע בלבול עם הדמות המאוחרת והקנונית של קארה זור-אל. מאוחר יותר יצאו לאור הדפסות חדשות עם הצבעים המקוריים.
ביוגרפה בדיונית > לפני המשבר

אחרי תגובות טובות לדמותה של סופרגירל כדמות על-טבעית, נוצרה סופרגירל המקורית הראשונה, קארה זור-אל, בחוברת Action Comics #252 ממאי 1959, שנכתבה על ידי אוטו בינדר (שכתב גם את מרי מארוול, אחותו של קפטן מארוול). סופרגירל, כמו מרי מארוול, היא נערה מתבגרת המייצגת גרסה נשית לגיבור-על קיים. היא לובשת חליפה דומה לזו של סופרמן, חוץ מהתחתונים הצמודים שהוחלפו בחצאית מיני. אוטו בינדר יצר לפי אותו מודל גם את דמותה של מיס אמריקה, גיבורת-על של חברת מארוול קומיקס שלפעמים הייתה סיידקיק של קפטן אמריקה.
קארה זור-אל היא השורדת היחידה מהעיר ארגו בכוכב הלכת קריפטון. לאחר ששרדה את פיצוץ הכוכב, קארה נשלחה על ידי אביה זור-אל לכדור הארץ לגדול אצל בן דודה קל-אל, שידוע בשם סופרמן. על מנת שסופרמן יזהה אותה, הוריה של קארה הכינו לה חליפה הזהה לזו של איש הברזל.
על כדור הארץ קארה רוכשת כוחות-על זהים לשל סופרמן, ובמקביל מבססת זהות כיסוי בשם לינדה לי, יתומה מבית היתומים מידוול. לבקשת סופרמן היא הסתירה את שערה הבלונדיני מתחת לפאה חומה, על מנת לשמור על זהותה בסוד עד שתוכל לשלוט בכוחותיה במלואם. אחרי שאומצה על ידי פרד ועדנה דנברס, סופרמן החליט שבת דודתו מוכנה למלא את תפקידה במלואה כסופרגירל.
תחת זהות הכיסוי למדה קארה בתיכון מידוול כלינדה לי דנברס. ובשנים שלאחר מכן אחרי שלמדה באוניברסיטת סטנהופ ובאוניברסיטה בשיקגו, היא נדדה בין עבודותיה מספר פעמים, כיועצת סטודנטים, עיתונאית ושחקנית טלוויזיה באופרת סבון. את זהותה הסודית כסופרגירל היא מגלה רק לסופרמן, להוריה המאמצים ולחברי ליגת הצדק בה הייתה שותפה לזמן מה.
לקארה היו מספר בני זוג, כולל ריצ'רד (דיק) מלוורן, ג'רו המרבוי מאטלנטיס וברייניאק-5 החבר בליגת הצדק. למרות זאת, היא התחייבה בראש ובראשונה לעבודתה כסופרגירל. בני לוויה נוספים במלחמתה בפשע הם סטרִיקי, חתולהּ הג'ינג'י של סופרגירל הרוכש כוחות-על זמניים כתוצאה מחשיפה ל-"X-קריפטונייט", ו"קומט הסופר-סוס" (קנטאור לשעבר).
כמו כל הקריפטונים, קארה פגיעה לקריפטונייט.
בין החודשים אפריל 1985 למרץ 1986 הוציאה DC מיני-סדרה של חוברות עלילתיות שליוו את המשבר בעולמות האינסופיים, בה נהרגו ואף נמחקו דמויות חשובות. בחוברת מספר 7 מאוקטובר 1985, סופרגירל הקריבה את חייה למען הצלת סופרמן והמולטי-יקום מהרס. בעקבות מחיקת המשבר, DC ראתה לנכון שסופרמן יישאר אחרון הקריפטונים, וכתוצאה מכך קארה לא הופיעה עוד. בשונה ממספר דמויות שנהרגו במשבר, נדמה שאיש אינו זוכר שקארה אי פעם התקיימה. רק כאשר דונה טרוי או (בכינוי המוכר יותר שלה וונדר וומן) נולדה מחדש וירשה את גלגל המבשר, היא נזכרה בקארה זור-אל וקורבנה.
ביוגרפה בדיונית > אחרי המשבר

DC קומיקס רצתה שסופרמן יהיה השורד האחרון של קריפטון אחרי המחיקה של המשבר בעולמות האינסופיים. על מנת לשמור על יחודו כשורד בודד, כשסופרגירל הוצגה מחדש לאחר המשבר, ניתן לה מקור קריפטוני לא מוכר. לאחר מספר קווי עלילה שהרחיקו את סופרגירל מקריפטון, DC הניחה לרעיון שסופרמן יהיה השורד האחרון של קריפטון ואפשרה את חזרתה של קארה זור-אל, כבת דודתו של סופרמן וכשורדת נוספת מפלנטת קריפטון.
להלן המהפכים שעברו על דמותה של סופרגירל מהמשבר ועד חזרתה לדמותה הקנונית:
ביוגרפה בדיונית > אחרי המשבר > מטריקס

אחרי המשבר נכתבו מחדש קורותיה של סופרגירל. היא לא הוזכרה יותר כבת דודתו של סופרמן או כקריפטונית. בחוברת סופרמן מספר 16 מאפריל 1988 נוצרה סופרגירל חדשה וסינתטית (תוצר פרוטופלזמה) על ידי לקס לות'ר, ונקראה "מטריקס". ליצור החדש השתיל לקס את זכרונותיה של לאנה לאנג, וסופרגירל זו יכלה לשנות את צורתה ללאנה לאנג. מטריקס אפילו האמינה לזמן מה שהיא לאנה לאנג.
מטריקס לבשה חליפה דומה לשל סופרמן, אך לא היו ברשותה את אותם הכוחות של סופרמן. היא החזיקה בכוחות כגון תעופה וכוח גופני מוגבר (כמו לסופרמן), ובנוסף היא יכלה להשתמש בטלקינזיס, שינוי צורה והסוואה, ואפילו סופרמן לא הצליח למצוא אותה.
הדמות מטריקס דמתה מאוד לאותה סופרגירל מלפני המשבר. היא גרה בסמולוויל עם משפחת קנט, שטיפלו במטריקס כבתם. בזמן שמטריקס הייתה חדשה בכדור הארץ היא פצחה ברומן עם לקס לות'ר עד שהבינה שהוא מרושע מלידה. לאחר שעזבה אותו החלה בדרך חדשה, במהלכה הייתה חברה לזמן מה בחבורת הטיטאנים, ולאחר מכן עבדה לבד.
ביוגרפה בדיונית > אחרי המשבר > מטריקס/לינדה דנברס

בתחילת ספטמבר 1996, חברת DC פרסמה חוברת תחת הכותרת "סופרגירל" שנכתבה על ידי פיטר דייוויד. הקומיקס החדש עיצב מחדש את דמותה של סופרגירל הקודמת (מטריקס) על ידי מיזוגה עם בן אנוש. מיזוג זה פתח דרך לרבים מהמאפיינים של סופרגירל טרם המשבר. האישה עמה מטריקס התמזגה בעלת אותו שם כזהותה הבדויה של סופרגירל לפני המשבר, לינדה דנברס. העלילה עברה לעיירה ליסברג, רמיזה לזהות הכיסוי המקורית, לינדה לי. לאביה המאמץ קוראים פרד דנברס כמו בעבר ונוספו גרסאות חדשות לדיק מלוורן וקומט כדמויות תומכות.
בתחילת סדרה חדשה זו מטריקס מקריבה את עצמה כדי להציל אישה גוססת בשם לינדה דנברס. גופות, מוחות ונשמות שתי הנשים מתמזגות והופכות ל"מלאכית ילידת הארץ" (Earth-Born Angel). בתפקידה כמלאכית, סופרגירל מאבדת כוחות מסוימים ורוכשת אחרים, כגון כנפי מלאך לוהטות ויכולת טלפורטציה שמאפשרת לה "להבזיק" לכל מקום שהיא הייתה בו בעבר.
בשלב מסוים לינדה והמטריקס מתפצלות שוב. לינדה שומרת לעצמה את הכוח הגופני והחסינות, אך היא לא יכולה יותר לעוף, אלא רק לזנק למרחקים. לינדה מציגה את עצמה כסופרגירל ומנסה לאתר את מטריקס. זו האחרונה שהתה בגן העדן, ולאחר מכן התמזגה עם אישה בשם טוויילייט (Twilight) והפכה למיזוג חדש - "מלאכית-אש ילידת הארץ" (Earth-born angel of fire). במפגש בין טווילייט ללינדה, טוויילייט משתמשת בכוחות הריפוי שלה כדי להעצים את כוחותיה החלקיים של לינדה חזרה לכישוריה המלאים כסופרגירל טרם הפירוד, כולל תעופה ו"הבזקה".
בחוברת סופרגירל מספר 75 מדצמבר 2002 מתקיים מפגש לא צפוי בין סופרגירל בגרסתה טרם המשבר והעיירה ליסברג של אחרי המשבר. לינדה מהעתיד חוזרת לטייל בעבר ולהגשים מספר חלומות שלא הספיקה, כמו להתחתן עם סופרמן ולגדל ילדה בשם אריאלה. על מנת להציל את ילדתה, מניחה לינדה לקו הזמן לחזור למסלולו הקודם, אם כי דבר זה יגרום למותה.
ביוגרפה בדיונית > אחרי המשבר > סיר-אל

סופרגירל נוספת הנקראת סיר-אל מופיעה בשנת 2003 בחוברת "סופרמן: ההרפתקה העשירית" מספר 1. שם נכתב שהיא הבת העתידית של סופרמן ולויס ליין. למרות שיש לה כוח גופני, מהירות ושמיעה כמו לסופרמן, היא יכולה רק לזנק למרחקים, יש לה בנוסף את היכולת לירות כדורי הדף מאש או אנרגיית כוח אדומה. סיר-אל מתה במהלך מזימה של ברייניאק-13 ב-Superman Vol.2 #200, נרמז כי כשציר הזמן חזר למסלולו, סיר-אל בוטלה לחלוטין מהמשכיות העלילה. סיר-אל היא ההתגלמות היחידה של סופרגירל שאינה בלונדינית.
ביוגרפה בדיונית > אחרי המשבר > קארה זור-אל

בגיליון מספר 8 של סופרמן/באטמן שפורסמה לראשונה ב-2004, חברת DC קומיקס הציגה מחדש את קארה זור-אל, שוב לפי הגרסה לפני המשבר בעולמות האינסופיים, לפיה היא בת דודתו של סופרמן מצד דודו זור-אל ואלורה אל. בניגוד לגרסה הקאנונית, סופרגירל זו נולדה לפני סופרמן, והייתה נערה מתבגרת בזמן שהוא עוד היה תינוק. היא נשלחה בחללית בעקבות קל-אל התינוק כדי לשמור עליו, אך החללית שלה נקלעה להתפוצצות קריפטון, ונאטמה בתוך אסטרואיד קריפטונייט.
אזכור במדיות אחרות > סרטי קולנוע

השחקנית הלן סלייטר גילמה את דמותה של קארה זור-אל/סופרגירל בסרט הלייב אקשן "סופרגירל" משנת 1984. לפי העלילה, סופרגירל מגיעה לכדור הארץ כדי להשיג את האומגהדרון, כדור אנרגיה מיסטי שהוא מקור הכוח לעולמה. האומגהדרון נופל לידיה של סלינה, מכשפה מרשעת שרוצה להשתלט על העולם בעזרת כדור האנרגיה. המהדורה המיוחדת של הסרט כוללת את גרסת הבמאי, הסרט התיעודי שהופק על העבודה מאחורי הקלעים והערות הבמאי על הסרט.
בפברואר 2021 הוכרז רשמית כי סשה קאייה תגלם את סופרגירל בסרט היקום הקולנועי של DC "הפלאש", שעתיד לצאת לאקרנים במהלך 2023.